1707.

Godina **1707** (**[[rimski brojevi|MDCCVII]]**) bila je redovna godina koja počinje u subotu po gregorijanskom kalendaru odn. redovna godina koja počinje u srijedu po julijanskom kalendaru.
__NOTOC__

## Događaji
### Januar/Siječanj &ndash; Mart/Ožujak
* 16. 1. (kalendar?) - Škotski parlament ratifikovao Zakone o uniji sa Engleskom. Protivnici ugovora izazivaju nemire.
* februar - Veliki severni rat: švedski kralj Karl XII odbija mirovnu ponudu ruskog cara Petra Velikog, kao i u junu i avgustu.
* 3. 3. - Umro mogulski car Aurangzeb Alamgir ("Ukras prestola", "Osvajač Sveta"). Prvo ga nasleđuje najstariji sin Muhammad Azam Shah ali je u junu zbačen od polubrata. Počinje opadanje Mogulskog Carstva (Britanci ga ukinuli 1857).
* 13. 3. - Rat za špansko nasleđe: Milanska konvencija između Francuske i Austrije: francuske trupe se povlače sa severa Italije.
* mart - Rakošijeva buna: Ratni savet u Gracu javlja da su varaždinski graničari nepokorni i izazivaju bune zbog dugog boravka na ratištu, lošeg snabdevanja i pocepanih mundira.

### April/Travanj &ndash; Jun/Lipanj
* 3. 4. - Pomoriški graničari upali u Kečkemet - pljačke, paljevine i ubistva. Ubijena su i 52 "turska trgovca" što pravi diplomatske probleme.
* april - Austrijski gen. Daun kreće iz Torina prema španskom Napuljskom Kraljevstvu.
* 25. 4. - Rat za špansko nasljedstvo: Bitka kod Almanse u kojoj bourbonska francusko-španska vojska nanosi poraz snagama habsburgovske Augsburške Alijanse te uspostavlja nadzor nad područjem Valencije - prekretnica na poluotoku.
* 2. 5. - Francuzi presreli engleski konvoj kod Beachy Heada: zarobili su dva ratna i 21 trgovački brod.
* 10. 5. - Umro splitski nadbiskup Stjepan I. Cosmi, dogodine ga nasljeđuje Stjepan II. Cupilli (1708-19).
* 12. 5. (1. 5. po j.k.) -  Unija: Engleska i Škotska, ranije u personalnoj uniji, ujedinjuju se u Kraljevstvo Velika Britanija.
* 23. 5. - Počinje nova eruptivna aktivnost u kalderi Santorini u Egeju (do 1711).
* 6. 6. - Franko-špansko zauzeće Xàtive u Valensiji: branitelji su masakrirani ili deportovani a grad je spaljen.
* 14. 6. - Sabor u Onodu: Rakoci i pobunjeni dio ugarskog plemstva proglašavaju zbacivanje Habsburgovaca s ugarskog prijestolja.
* 16. 6. - Kneginja Neuchâtela Marie d'Orléans-Longueville umrla bez naslednika - stanovništvo dogodine bira pruskog kralja Friedricha Wilhelma I., jer je protestant, jak ali udaljen.
* 20. 6. - Bitka kod Džadžaua (Agre): Bahadur Shah I je porazio i ubio polubrata, mogulskog cara Azam Shaha i trojicu njegovih sinova (vlada do 1712).
* 22. 6. - Austrijska vojska na napuljskoj granici.
* 29. 6. - Filip V uvodi Dekretima Nueva Planta kastilijske zakone u Valensiju i Aragon.
* jun-septembar - Francuski šef eskadre Claude de Forbin operira u Bijelom moru i zarobljava 34 broda.

### Jul/Srpanj &ndash; Septembar/Rujan
* 6 - 25. 7. - Kuruci Šandora Karoljija opsedaju Arad, varoš je opustošena. Slično se ovog leta događa i sa Segedinom.
* 7. 7. - Austrijska vojska ušla u Napulj.
* jul - Deo Klimenta sa Peštera, 147 od 274 kuća, vraća se u staru postojbinu, kroz borbu sa Turcima (preostali katolici izvučeni 1711. a muslimani ostali).
* 29. 7. - 21. 8. - Opsada Tulona: saveznici nisu uspeli zauzeti francuski lučki grad, ali su ovi potopili svoje brodove, tako da saveznici imaju prevlast u zapadnom Mediteranu.
* 12 - 20. 8. - Rat kraljice Ane: tvrđava Pensacola u Španskoj Floridi je odolela opsadi engleskih saveznika Creekova, mada je varoš spaljena. Još jedan pokušaj krajem novembra takođe je neuspešan.
* 31. 8. - Altranstädtski ugovor između švedskog kralja Karla i habsburškog cara Jozefa: osigurana prava protestanata u Šleziji.
* 7. 9. - Na putu prema Moskvi, švedska vojska Karla XII je prešla poljsku granicu na Odri; ruski komandant Menšikov se povlači, ostavljajući sa sobom sprženu zemlju.
* 14. 9. - U Našicama posvećena obnovljena stara gotička župna crkva.
* septembar - Amda Seyon se proglasio za cara Etiopije, nakratko zauzeo prestonicu Gondar, gde ga podržavaju pristalice ubijenog Iyasua, ali Tekle Haymanot I ga je ubrzo izbacio (ali i sam će biti ubijen dogodine).
* 24. 9. - Denis Papin plovi nekom vrstom parnog broda ali je zaustavljen u Hann. Mündenu, gde je plovilo uništeno. 
* 30. 9. - Daunovi Austrijanci osvajaju Gaetu nakon tromesečne opsade. Habsburzi su dominantni u Italiji sledećih dvadesetak godina.

### Oktobar/Listopad &ndash; Decembar/Prosinac
* 9. 10. - Počinje Bulavinova pobuna donskih kozaka protiv ruske vlasti: uništili su jedinicu lovaca na glave koji su na kozačkoj teritoriji tragali za odbeglim kmetovima.
* 14. 10. - Franko-španske snage zauzimaju varoš Lerida nakon kratke opsade, a citadelu u novembru.
* 18. 10. - Rešenje cara Josifa I o održavanju izbornog sabora za izbor srpskog patrijarha (rešenje stiže u Sremske Karlovce u decembru).
* 21. 10. - Bitka kod rta Lizard: Britanci izgubili tri ratna i 15 trgovačkih brodova, i preko hiljadu ljudi pored Cornwalla.
* 23. 10. - Prva sjednica Parlamenta Ujedinjenog Kraljevstva Velike Britanije koga zajedno čine zastupnici iz Engleske i Škotske.
* 28. 10. - Potres ere Hōei najjači je u japanskoj historiji, osim onog 2011; sa cunamijem izaziva preko 5.000 žrtava.
* jesen - Tajno venčanje Petra Velikog i Jekaterine Aleksejevne (zvanično 1712, carica Katarina I 1724-27).
* jesen 1707? - Zbor Srba u Karlovcima: neće kidati zajednice s pećkom maticom, novi srpski prvosveštenik u austriskoj državi imao je biti mitropolit krušedolske mitropolije.
* 2. 11. (22. 10. po j.k.) - Pomorska katastrofa kod Scillyja: na povratku od Tulona, četiri britanska broda se nasukala na Scillyju - stradalo je 1.400 do 2.000 pomoraca.
* decembar, krajem - Švedska vojska prelazi zaleđenu Vislu.
* 16. 12. - Erupcija ere Hōei: posljednja erupcija planine Fuji traje do 1. januara.

### Kroz godinu
* Prema izveštaju barskog nadbiskupa Vićentija Zmajevića, u Peći ima svega sedam a u Dečanima tri monaha (nekada ih je bilo 100 odn. 50).
* 1707-12 - Eugen Savojski gradi dvorac u Bilju.
* Ferman sultana Ahmeda III o punoj pravnoj zaštiti i nesmetanom poslovanju dubrovačkih trgovaca - oni su sve malobrojniji u Bosni, najveće neprilike im prave u Sarajevu.
* Puk. Mihailo Miloradović posetio i darovao manastir Žitomislić, zadužbinu svojih predaka.
* Mletački gen. providur za Dalmaciju Riva sastao se s predstavnicima Crne Gore i Brda i obdario ih.
* Car Josif I potvrdio Atanasija Ljubojevića za episkopa Like i Krbave, mada su ga optuživali unijatski vladika i senjski biskup (rezidira u manastiru Komogovina).
* 1707-14 - Skoro ceo balkansko-panonski prostor zahvaćen kugom.
* U Pragu osnovan srednjoškolski Institut inženjerskog obrazovanja - od 1806. visokoškolska Praška politehnika, od 1920. Češki tehnički univerzitet u Pragu, najstariji civilni tehnički univerzitet u Evropi.
* U Moskvi izgrađena crkva Menšikovljeva kula, najstariji primer Petrovskog baroka.
* Početak gradnje kineske carske Stare letnje palate.
* John Floyer: *The Physician's Pulse Watch* uvodi merenje pulsa otkucajima u minuti.
* Laoska kraljevina Lan Xang podeljena u Luang Phrabang i Vientiane,

## Rođenja

* 25. 2. - Carlo Goldoni, pisac († 1793)
* 15. 4. - Leonhard Euler, matematičar († 1783)
* 23. 5. - Carl Linnaeus, začetnik moderne taksonomije († 1778)
* 15. 7. - Franjo Ksaver Pejačević, povjesničar, isusovac († 1781)
* 25. 8. - Luis I, kralj Španije († 1724)
* 7. 9. - Georges-Louis Leclerc de Buffon, naturalista, enciklopedist († 1788)
* 3. 10. - Gašpar Petar Vinjalić, svećenik, povjesničar († 1781)
* Luka Čilić, franjevac, pisac († 1771)

## Smrti

* 4. 1. - Ludwig Wilhelm Badenski, markgrof Baden-Badena, carski komandant (* 1655)
* 20. 1. - Leopold Karl von Kollonitsch, nadbiskup esztergomski, primas ugarski (* 1631)
* 3. 3. - Aurangzeb, vladar Mogulskog Carstva (* 1618)
* 27. 3. - Jean-François Gerbillon, isusovački misionar u Kini (* 1654)
* 30. 3. - Sébastien Le Prestre de Vauban, vojni inženjer (* 1633)
* 9. 5. - Dieterich Buxtehude, orguljaš, kompozitor (* 1637)
* 10. 5. - Stjepan I. Cosmi, splitski nadbiskup (* 1629)
* 27. 5. - Madame de Montespan, ljubavnica Louisa XIV (* 1640)
* 8. 6. - Muhammad Azam Shah, mogulski vladar (* 1653)
* 15. 6. - Giorgio Baglivi, liječnik iz Dubrovnika (* 1668)
* 16. 7. - Mustafa Ejubović, pisac (* 1651)
* 10. 10. - Johann Patkul, livonski plemić, diplomata (* 1660)
* 27. 12. - Jean Mabillon, benediktinac, pionir paleografije i diplomatike (* 1632)
* Julie d'Aubigny La Maupin, operska pevačica, mačevalka (* 1670/73)

## Reference

;Literatura
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Četvrta knjiga, prvi tom, Srbi u XVIII veku, SKZ Beograd 1986 (IV-1)

## Vanjske veze